stanford-oval/wikipedia huggingface dataset:
פטר הראשון, הדוכס הגדול של אולדנבורג
ביוגרפיה

פטר נולד ב-17 בינואר 1755 בריזנבורג, לגאורג לודוויג, נסיך הולשטיין-גוטורפ ולסופיה שרלוטה, נסיכת שלזוויג-הולשטיין-זונדרבורג-בק, בתם של פרידריך וילהלם השני, דוכס שלזוויג-הולשטיין-זונדרבורג-בק ואורסולה אנה, רוזנת העיר דוהנה-שלודין-קארווינדן.
ב-6 ביולי 1785 מת דודו פרידריך אוגוסט הראשון, דוכס אולדנבורג, ובן דודו וילהלם, דוכס אולדנבורג עלה לשלטון במקומו. מכיוון שווילהלם היה נכה ורפה שכל, משל פטר כעוצר בשמו. בנוסף ירש פטר את בישופות ליבק, שבה כיהן דודו כבישוף עד מותו.
בשנת 1803 הוחלט על חילוט נכסי הכנסייה באימפריה הרומית הקדושה, ובישופות ליבק צורפה לדוכסות אולדנבורג.
במהלך המלחמות הנפוליאוניות הצטרף פטר, ששלט בדוכסות במקום וילהלם, לצד הקואליציה האנטי-צרפתית השלישית. בשנת 1806 נכבשה דוכסות אולדנבורג על ידי הצרפתים וההולנדים, אך בשנת 1807 שוקמה הדוכסות, ובשנת 1808 הצטרפה הדוכסות לקונפדרציה של הריין. עם זאת, בשנת 1810 נכבשה הדוכסות על ידי נפוליאון, ופטר שהיה עוצר הדוכסות הצטרף לבעלות הברית.
בשנת 1815 במהלך קונגרס וינה קיבלה הדוכסות שטחים נוספים הוענק לווילהלם התואר דוכס גדול, אולם וילהלם לא השתמש בו. ב-2 ביולי 1823 מת וילהלם, דוכס אולדנבורג ללא יורשים, ופטר עלה לשלטון במקומו. בשנת 1829 קיבל פטר תואר של דוכס גדול, וב-21 במאי אותה שנה מת פטר, ובנו אוגוסט, הדוכס הגדול של אולדנבורג עלה לשלטון במקומו.
משפחתו

ב-6 ביוני 1781 התחתן פטר עם פרדריקה, דוכסית וירטמברג, בתם של פרידריך השני אויגן, דוכס וירטמברג ופרדריקה דורותיאה, מרקיזת ברנדנבורג-שוודט, ממנה נולדו לו שני ילדים:
אוגוסט, הדוכס הגדול של אולדנבורג (1783–1853)
גאורג, דוכס אולדנבורג (1784–1812)
פיטר מרפי (כדורגלן)

פיטר "ספאד" מרפי (באנגלית: Peter "Spud" Murphy;‏ 7 במרץ 1922 – 7 באפריל 1975) היה כדורגלן אנגלי ששיחק בעמדת החלוץ. מרפי זכור בעיקר כשחקן שגרם לשבירת צווארו של שוער מנצ'סטר סיטי, ברט טראוטמן בגמר הגביע האנגלי ב-1956.
ביוגרפיה

פיטר מרפי נולד במרץ 1922 במערב הארטפול שבמחוז דרהאם, וכשהיה בן ארבע עבר עם משפחתו לקובנטרי. הוא שיחק בקבוצות החובבים של קובנטרי סיטי וברמינגהאם סיטי, אך הקריירה שלו נקטעה בעקבות פריצת מלחמת העולם השנייה. רק במאי 1946, כשהוא בן 24, חתם מרפי בקובנטרי סיטי והפך לכדורגלן מקצועני. בקובנטרי, שיחק מרפי למעלה ממאה משחקים וכבש שער לכל שלושה משחקים, בממוצע.
ביוני 1950 החליט מנג'ר טוטנהאם הוטספר, ארת'ור רואו, להביא את מרפי לקבוצתו ושילם תמורתו 18,500 פאונד. מרפי היה שחקן מפתח בסגנון הטקטי ה-"לחץ ורוץ", שדגל בהנחה מהירה של הכדור במקום לחבר לקבוצה וריצה זריזה מעבר לשומר היריב על מנת לקבל מסירה חזרה מעבר ליריב. הטקטיקה הזו הוכיחה את יעילותה, וטוטנהאם זכתה באליפות הליגה באותה עונה. לאחר חזרתו מהפציעה של חלוץ הקבוצה, לס בנט, ירד מרפי לספסל והחליט לעזוב את הקבוצה. בינואר 1952, הסכים לעבור לברמינגהאם סיטי ששיחקה בליגה השנייה תמורת 20,000 פאונד ולא להישאר בטוטנהאם.
באותו זמן, עזב חלוצה של ברמינגהאם – טומי בריגס את הקבוצה, ומרפי זכה לקבל את תפקיד החלוץ המרכזי בקבוצה. במהלך שנותיו במועדון, הוא זכה שלוש פעמים בתואר מלך השערים של הקבוצה (עונות 1952/53, 1954/55, 1957/58) ופעם אחת בתואר מלך השערים של גביע ערי הירידים (עונת 1955/58). הוא פרש ב-1959, והחל לאמן את קבוצת הנוער של ברמינגהאם, אך חזר מהפרישה כדי לכבוש ארבעה שערים שבסופו של דבר עזרו לברמינגהאם סיטי לשרוד בליגה השנייה.
מרפי כבש חמישה שערים במהלך קמפיין הגביע האנגלי של ברמינגהאם ב-1956, שנקטע רק בהפסד 3-1 למנצ'סטר סיטי בגמר. משחק הגמר זכור בעיקר בזכות הפציעה הקשה של שוער מנצ'סטר, ברט טראוטמן, שצלל לרגלי מרפי ושבר את צווארו. למרות השבר, המשיך טראוטמן לשחק את רבע השעה שנותרה, ועם סיום חלוקת המדליות פונה לבית החולים. בעונה שלאחר מכן, כבש מרפי ארבעה שערים נוספים בגביע, אך ברמינגהאם הפסידה בחצי הגמר ל"תינוקות באזבי" של מנצ'סטר יונייטד.
מרפי נחשב לפורץ דרך אנגלי בכדורגל האירופאי: הוא שיחק במשחק הראשון של קבוצה אנגלית אי פעם באירופה - ברמינגהאם נגד אינטר מילאנו במאי 1956, ואף הופיע עם ברמינגהאם בגמר גביע ערי הירידים במרץ 1960 - במה שהיה לגמר האירופאי הראשון של קבוצה אנגלית אי פעם. בגמר עצמו, הפסידה ברמינגהאם 4-1 לברצלונה הספרדית.
במהלך הקריירה המקצוענית שלו כבש מרפי 158 בכמעט 400 משחקי ליגה. בשביל ברמינגהאם הוא כבש 127 שערים ב-278 משחקים בכל המסגרות – נתון שמעמיד אותו במקום השלישי (אחרי ג'ו ברדפורד וטרבור פרנסיס) בטבלת הכובשים המצטיינים של הקבוצה בכל הזמנים.
לקריאה נוספת

Tony Matthews, Birmingham City: A Complete Record, Derby: Breedon Books, 1995, ISBN 9781859830109
הערות שוליים

1 2  ‏ European Cups Archive, באתר RSSSF‏, 13 ביולי 2006
עונת 2017/2018 בבונדסליגה

| --- | --- |
 תקופת התחרות:  18 באוגוסט 2017 – 12 במאי 2018 (268 ימים)
 מספר משתתפות:  18
 הזוכה:  באיירן מינכן
 מספר משחקים:  306
 מספר שערים:  855 (2.79 בממוצע למשחק)
 מספר צופים:  13,663,294 (44,651 בממוצע למשחק)
 מלך השערים:  פולין רוברט לבנדובסקי   (29 שערים)
 → 2016/20172018/2019 ←
 
עונת 2017/2018 הייתה העונה ה-55 בה מתקיימת הבונדסליגה הגרמנית. העונה נפתחה ב-18 באוגוסט 2017 עם ניצחון של באיירן מינכן על באייר לברקוזן בתוצאה 3-1 והסתיימה ב-12 במאי 2018.
באיירן מינכן זכתה באליפות בפעם ה-28 בתולדותיה והשישית ברציפות.
בסיום העונה ירדה המבורג לליגה השנייה בפעם הראשונה בתולדותיה.
קבוצות ואצטדיונים

18 קבוצות משתתפות במשחקי הליגה. שטוטגרט והנובר 96 הצטרפו לליגה לאחר שסיימו את העונה הקודמת בשני המקומות הראשונים בליגה השנייה, בהתאמה. שתי הקבוצות חזרו לליגה עונה אחת לאחר שירדו לליגת המשנה. אינגולשטאדט 04 ודרמשטאדט 98, שסיימו את העונה הקודמת בשתי המקומות האחרונים, תפסו את מקומן של העולות.
קבוצת וולפסבורג, שהתמודדה מול איינטרכט בראונשווייג במשחקי הפלייאוף בסיום העונה הקודמת, הצליחה לשמור על מקומה בליגה הבכירה.
| קבוצה | עיר | אצטדיון | תכולה |
| --- | --- | --- | --- |
| אאוגסבורג | אאוגסבורג | WWK ארנה | 30,660 |
| איינטרכט פרנקפורט | פרנקפורט | קומרצבנק ארנה | 51,500 |
| באייר לברקוזן | לברקוזן | באיי ארנה | 30,210 |
| באיירן מינכן | מינכן | אליאנץ ארנה | 75,000 |
| בורוסיה דורטמונד | דורטמונד | זיגנאל אידונה פארק | 81,360 |
| בורוסיה מנשנגלדבך | מנשנגלדבך | בורוסיה פארק | 54,010 |
| הופנהיים 1899 | זינסהיים | ריין-נקר ארנה | 30,150 |
| המבורג | המבורג | אימטק ארנה | 57,000 |
| הנובר 96 | הנובר | HDI ארנה | 49,000 |
| הרטה ברלין | ברלין | האצטדיון האולימפי של ברלין | 74,475 |
| וולפסבורג | וולפסבורג | פולקסווגן ארנה | 30,000 |
| ורדר ברמן | ברמן | וזרשטדיון | 42,100 |
| פרייבורג | פרייבורג | שוורצוואלדשטדיון | 24,000 |
| מיינץ 05 | מיינץ | אופל ארנה | 34,000 |
| פ.צ. קלן | קלן | אצטדיון ריין אנרגי | 50,374 |
| ר.ב. לייפציג | לייפציג | רד בול ארנה | 42,959 |
| שאלקה 04 | גלזנקירכן | פלטינס ארנה | 62,271 |
| שטוטגרט | שטוטגרט | מרצדס-בנץ ארנה | 60,449 |
שינויי מאמנים

| קבוצה | מאמן יוצא | סיבת עזיבה | תאריך עזיבה | מיקום | מאמן נכנס | תאריך המינוי |
| --- | --- | --- | --- | --- | --- | --- |
| מיינץ 05 | מרטין שמידט | פיטורים | 22 במאי 2017 | טרום עונה | סנדרו שוורץ | 1 ביולי 2017 |
| בורוסיה דורטמונד | תומאס טוכל | פיטורים | 30 במאי 2017 | טרום עונה | הולנדפיטר בוס | 1 ביולי 2017 |
| באייר לברקוזן | טורקיהטייפון קורקוט | סיום חוזה | 13 במאי 2017 | טרום עונה | הייקו הרליך | 1 ביולי 2017 |
| שאלקה 04 | מרקוס ויינצירל | פיטורים | 9 ביוני 2017 | טרום עונה | דומניקו טדסקו | 1 ביולי 2017 |
| וולפסבורג | הולנדאנדריאס יונקר | פיטורים | 18 בספטמבר 2017 | 14 | שווייץמרטין שמידט | 18 בספטמבר 2017 |
| באיירן מינכן | איטליה קרלו אנצ'לוטי | פיטורים | 28 בספטמבר 2017 | 3 | צרפת וילי סניול (זמני) גרמניה יופ היינקס | 28 בספטמבר 2017 6 באוקטובר |
| ורדר ברמן | גרמניהאלכסנדר נורי | פיטורים | 30 באוקטובר 2017 | 17 | גרמניהפלוריאן קופלדט | 30 בספטמבר 2017 |
| פ.צ. קלן | אוסטריהפטר שטוגר | פיטורים | 3 בדצמבר 2017 | 18 | גרמניהשטפן רוטנבק | 3 בדצמבר 2017 |
| בורוסיה דורטמונד | הולנדפיטר בוס | פיטורים | 10 בדצמבר 2017 | 7 | אוסטריהפטר שטוגר | 10 בדצמבר 2017 |
| המבורג | גרמניהמרכוס גידסול | פיטורים | 21 בינואר 2018 | 18 | גרמניהברנרד הולרבך | 22 בינואר 2018 |
| שטוטגרט | גרמניההנס וולף | פיטורים | 28 בינואר 2018 | 18 | טורקיהטייפון קורקוט | 29 בינואר 2018 |
טבלת הליגה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- |
| 1 | באיירן מינכן | 34 | 27 | 3 | 4 | 92 | 28 | 64 | 84 |
| 2 | שאלקה 04 | 34 | 18 | 9 | 7 | 53 | 37 | 16 | 63 |
| 3 | הופנהיים | 34 | 15 | 10 | 9 | 66 | 48 | 18 | 55 |
| 4 | בורוסיה דורטמונד | 34 | 15 | 10 | 9 | 64 | 47 | 17 | 55 |
| 5 | באייר לברקוזן | 34 | 15 | 10 | 9 | 58 | 44 | 14 | 55 |
| 6 | ר.ב. לייפציג | 34 | 15 | 8 | 11 | 57 | 53 | 4 | 53 |
| 7 | שטוטגרט | 34 | 15 | 6 | 13 | 36 | 36 | 0 | 51 |
| 8 | איינטרכט פרנקפורט | 34 | 14 | 7 | 13 | 45 | 45 | 0 | 49 |
| 9 | בורוסיה מנשנגלדבך | 34 | 13 | 8 | 12 | 46 | 50 | -4 | 47 |
| 10 | הרטה ברלין | 34 | 10 | 13 | 11 | 43 | 46 | -3 | 43 |
| 11 | ורדר ברמן | 34 | 10 | 12 | 12 | 37 | 40 | -3 | 42 |
| 12 | אאוגסבורג | 34 | 10 | 11 | 13 | 43 | 46 | -3 | 41 |
| 13 | הנובר 96 | 34 | 10 | 9 | 15 | 44 | 54 | -10 | 39 |
| 14 | מיינץ 05 | 34 | 9 | 9 | 16 | 38 | 52 | -14 | 36 |
| 15 | פרייבורג | 34 | 8 | 12 | 14 | 32 | 56 | -24 | 36 |
| 16 | וולפסבורג | 34 | 6 | 15 | 13 | 36 | 48 | -12 | 33 |
| 17 | המבורג | 34 | 7 | 7 | 19 | 27 | 52 | 25- | 28 |
| 18 | פ.צ קלן | 34 | 5 | 7 | 22 | 35 | 70 | 35- | 22 |
| מיקום | תוצאה |
| --- | --- |
מקום 1-4: שלב הבתים בליגת האלופות
מקום 5: שלב הבתים בליגה האירופית
מקום 6: סיבוב המוקדמות השלישי בליגה האירופית
מקום 16: פלייאוף ההישארות
מקום 17-18: ירידה לליגה השנייה
סטטיסטיקה > מלך השערים

| דירוג | שחקן | קבוצה | שערים |
| --- | --- | --- | --- |
| 1 | פולין רוברט לבנדובסקי | באיירן מינכן | 29 |
| 2 | גרמניה נילס פטרסן | פרייבורג | 15 |
| 3 | גרמניה ניקלאס פולקרוג | הנובר 96 | 14 |
| 3 | גרמניה מארק אות' | הופנהיים | 14 |
| 3 | גרמניה קווין פולאנד | באייר לברקוזן | 14 |
| 6 | גבון פייר-אמריק אובאמיינג | בורוסיה דורטמונד | 13 |
| 6 | אוסטריה מיכאל גרגוריץ' | אאוגסבורג | 13 |
| 6 | קרואטיה אנדריי קרמאריץ' | הופנהיים | 13 |
| 6 | גרמניה טימו ורנר | ר.ב. לייפציג | 13 |
| 10 | איסלנד אלפרד פינבוגאסון | אאוגסבורג | 12 |
| 10 | חוף השנהב סלומון קאלו | הרטה ברלין | 12 |
| 10 | גרמניה סנדרו וגנר | הופנהיים באיירן מינכן | 12 |
הערות שוליים

↑  פטר בוס הוצג כמאמן בורוסיה דורטמונד: "מצפה לאמן מול הקיר הצהוב", באתר וואלה, 6 ביוני 2017
↑  שאלקה מינתה את דומניקו טדסקו בן ה-31 למאמנה, באתר וואלה, 9 ביוני 2017
↑  גרמניה: איינטרכט פרנקפורט ניצחה 1:2 את הרטה ברלין בשלג, באתר וואלה, 3 בדצמבר 2017
↑  דורטמונד: פיטר בוס פוטר, פטר שטוגר מונה למחליפו, באתר וואלה, 10 בדצמבר 2017
↑  "Goalscorers". kicker.de (בגרמנית). נבדק ב-12 במאי 2018. {{cite web}}:  (עזרה)
רוברט לבנדובסקי מלך שערי הליגה עם 29 כיבושים
פונקציית תועלת

פונקציית תועלת היא מושג יסודי במיקרו-כלכלה. הפונקציה מהווה דרך נוחה מתמטית לתיאור יחס ההעדפות של מקבל החלטות. כאשר מקבל החלטות מתלבט בין אפשרויות שונות, פונקציית התועלת נותנת לכל אפשרות ערך מספרי, כאשר הערך המספרי של אפשרות א' גבוה מהערך המספרי של אפשרות ב' אם מקבל ההחלטות מעדיף ממש את אפשרות א' על פני אפשרות ב'.
הגדרה

תהי O קבוצת אפשרויות ו-  \succsim  יחס העדפות שלם וטרנזיטיבי על O. פונקציה  u:{O}\rightarrow \mathbb {R}  נקראת פונקציית תועלת המייצגת את  \succsim ,
אם לכל 
 {x},{y}\in {O} מתקיים:
{x}\succsim {y}\quad \iff \quad u({x})\geq u({y})
במילים אחרות, פונקציית תועלת  {u} היא פונקציה המתאימה לכל תוצאה  {x} מספר ממשי
 u(x) באופן שלתוצאה עדיפה יותר מתאים מספר גדול יותר.
ייצוג יחס העדפות על ידי פונקציית תועלת

ניתן להוכיח כי כל יחס ההעדפות שמקיים שלמות, טרנזיטיביות, ורציפות ניתן לתיאור על ידי פונקציית תועלת. גם אם יחס ההעדפה איננו רציף הוא ניתן לתיאור על ידי פונקציית תועלת אם מספר האפשרויות הוא בן מניה.
במידה ומרחב האפשרויות הוא מרחב הגרלות (כלומר, מקבל ההחלטות פועל בתנאי סיכון), הרי שאם יחס ההעדפות מקיים את אקסיומות פון נוימן-מורגנשטרן ניתן לתאר אותו על ידי פונקציית תועלת מסוג "תוחלת תועלת".
אורדינליות של העדפות ופונקציות תועלת

מכיוון שיחס העדפה שלם וטרנזיטיבי הוא יחס סדר על קבוצת האפשרויות, הרי שהוא ניתן לתיאור על ידי מספר רב של פונקציות תועלת. ספציפית, אם פונקציית תועלת  {u} מייצגת את יחס ההעדפות  \succsim , הרי שכל העתקה (טרנספורמציה) מונוטונית עולה של פונקציה זו מתארת את יחס ההעדפה גם כן.
דוגמה

נניח כי:
O=\{a,b,c,d\}
ויחס ההעדפות  \succsim   ,נתון על ידי
 {a}\succ {b}\approx {c}\succ {d}
נשים לב שאמנם הגדרנו את היחס רק על חלק מזוגות התוצאות, אך בגלל השלמות והטרנזיטיביות נקבע היחס בין כל זוג תוצאות. למשל:   {a}\succ {c}.
במקרה זה קיימות רצף של פונקציות תועלת המייצגות את היחס, שכן כל אשר  {u} צריכה לקיים הוא:
{\begin{aligned}u(a)>u(b)=u(c)>u(d)\\\end{aligned}}
לדוגמה, הפונקציה  {u} המוגדרת על ידי:
 {\begin{aligned}u(a)=22,u(b)=13,u(c)=13,u(d)=0\\\end{aligned}}
מייצגת את  \succsim  המוגדר לעיל.
שימו לב כי ניתן לבנות פונקציות תועלת נוספות אשר מייצגות יחס העדפה. למשל, הפונקציה  v=u^{2} מייצגת את יחס ההעדפה גם כן.
ראו גם

מונחים בתורת המשחקים
יחס העדפות
לקריאה נוספת

שמואל זמיר, מיכאל משלר, אילון סולן, תורת המשחקים, ירושלים: מאגנס, 2008, מסת"ב 9654932946
הערות שוליים

↑  ר' למשל Rubinstein A., Lecture Notes in Microeconomic Theory, גרסת 2011, עמודים 14-19
פלקריוס

| פלקריוס |
| --- | --- |
שלד של פלקריוס  השוואה לאדם של פלקריוס
תקופה
קרטיקון תחתון 126 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: תרופודה
קבוצה:: תריזינוזאוריה
סוג:: פלקריוס
שם מדעי
 Falcarius

פלקריוס (שם מדעי: Falcarius) הוא סוג דינוזאור מקבוצת התריזינוזאוריה, שחי באמריקה הצפונית בתחילת הקרטיקון לפני 126 מיליון שנה. משמעות שמו: "מגל חותך", עקב טפריו הגדולים.
דינוזאור זה הגיע לאורך ארבעה מטרים והיה הולך על שתיים, בעל ראש קטן, צוואר ארוך וזנב ארוך. הוא הגיע לגובה של כ- 1.2 מטרים ולמשקל ממוצע של 100 קילוגרם. הוא היה קרוב בעיקר לבייפיאוזאורוס הסיני ואולי היה מראשי התריזינוזאוריים הענקיים שחיו מאוחר יותר בקרטיקון.
הפלקריוס היה בעל שיניים קטנות וגולגולת קטנה בעלת שיניים קטנות שנועדו לתזונה מעלים, אך גם כמה שיניים קדמיות של אוכלי כל. הוא היה בעל זרועות ארוכות עם טפרים גדולים שייתכן שהוא השתמש בהם כדי לתלוש עלים מענפים, אך גם לתפוס טרף קטן כמו לטאות. בדומה למינים דומים ייתכן שהיה מכוסה בנוצות.
פלארו

פלארו הייתה חברה ישראלית לייצור קרטון גלי.
חברת פלארו הייתה החברה הישראלית הראשונה לייצור קרטון גלי והיא פעלה כבר בשנת 1941. בין מייסדיה היה אדי פלצקר שזכה על כך לתואר יקיר התעשייה בשנת 1983. בשנות ה-60 פעל המפעל בבעלותו של זלמן סוזאיב באזור התעשייה אזור והיה קטן יחסית לקרגל. כושר הייצור של המפעל עמד על כ-6000 טון, אולם הוא נוצל רק באופן חלקי. בשנת 1968 מכר סוזאיב לחברת משקיעי ישראל של סם רוטברג את מחצית ממניות החברה.
בינואר 1966 אישר הממונה על הגבלים עסקיים הקמת קרטל לייצור קרטון בין קרגל ל"פלארו". הסדר זה הורחב בהמשך לכלול גם את מפעל מיכלי כרמל בטירת כרמל של כור. בשנת 1982 התמזגה החברה עם מיכלי כרמל להקמת "פלארו כרמל".
הערות שוליים

↑  פלארו לקרטון גלי, דבר, 18 במאי 1941
↑  הוענקו תארי יקיר התעשייה, דבר, 14 בפברואר 1983
↑  י. שדמי, יו"ר נשיאות התעשיינים תפס המקום הנכון, מעריב, 13 במאי 1965
↑  לפלארו דרושה פקידה, מעריב, 3 בינואר 1961
אורי צחור, בפלארו מייצרים מתקני בטיחות, דבר, 28 בנובמבר 1963
↑  י. שדמי, מיכלי הקרטון כובשים לבבות, מעריב, 16 בפברואר 1965
↑  יהושע משולח, ביסוס תעשייה קיימת עדיף מהקמת מפעלים חדשים, דבר, 20 במאי 1965
יובל אליצור, מפעל קארטונים רביעי - נוסף לשלושת הקיימים, מעריב, 11 בינואר 1967
↑  יאיר אהרוני, מבנה והתנהגות במשק הישראלי, 1976, עמ' 267
↑  אושר קרטל מפעלי הקרטון, דבר, 7 בינואר 1966
↑  חוק ההגבלים העסקיים, דבר, 16 בינואר 1974
↑  מפעלי מיכלי כרמל ופלארו מוזגו בחברה חדשה, מעריב, 20 באוקטובר 1982
עונת 2017/2018 בליגה האדריאטית

| --- | --- |

 תאריך התחלה:  29 בספטמבר 2017
 תאריך סיום:  14 באפריל 2018
 מספר משתתפות:  12
 מארחת:  משחקי הגמר - היכל אלכסנדר ניקוליץ', בלגרד/ מרכז הספורט מורצ'ה, פודגוריצה
 זוכה:  מונטנגרו בודוצ'נוסט פודגוריצה (1)
 מספר משחקים:  142
 השחקן המצטיין:  קרואטיה לוקה זוקיץ', ציבונה זאגרב
 מלך הסלים:  קרואטיה לוקה זוקיץ', ציבונה זאגרב  19.71 למשחק
 מלך הריבאונדים:  קרואטיה לוקה בוז'יץ', זאדאר  7.77 למשחק
 מלך האסיסטים:  סרביה פיליפ קוביץ', FMP בלגרד  7.43 למשחק
 → 2016/20172018/2019 ←
 
עונת 2017/2018 בליגה האדריאטית הייתה העונה ה-17 של תחרות לקבוצות כדורסל. זו הייתה השנה הראשונה בה תחרויות התקיימו ב-2 חטיבות. בחטיבה הראשונה (עליונה) השתתפו קבוצות מהמדינות הבאות: סלובניה - קבוצה בודדת, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת.
המשחק הראשון התקיים ב-29 בספטמבר 2017 ותחרות הסתיימה ב-12 במרץ 2018. בתחרות השתתפו 12 קבוצות.
התחרות כללה העונה הסדירה (22 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות.
העונה הסתיימה בניצחון של בודוצ'נוסט פודגוריצה ממונטנגרו, בפעם הראשונה בתולדות המועדון.
בסיום העונה מזט סקופיה ממקדוניה ירדה לחטיבה השנייה של הליגה.
טבלת הליגה

| מיקום | קבוצה | משחקים | ניצחונות | הפסדים | סלי זכות | סלי חובה | הפרש סלים | נקודות |
| --- | --- | --- | --- | --- | --- | --- | --- | --- |
| 1 | סרביה הכוכב האדום בלגרד | 22 | 19 | 3 | 1955 | 1679 | 276 | 41 |
| 2 | מונטנגרו בודוצ'נוסט פודגוריצה | 22 | 17 | 5 | 1863 | 1661 | 202 | 39 |
| 3 | קרואטיה צדביטה זאגרב | 22 | 17 | 5 | 1798 | 1645 | 153 | 39 |
| 4 | מונטנגרו מורנר בר | 22 | 14 | 8 | 1825 | 1790 | 35 | 36 |
| 5 | סרביה פרטיזן בלגרד | 22 | 11 | 11 | 1936 | 1893 | 43 | 33 |
| 6 | קרואטיה זאדאר | 22 | 10 | 12 | 1846 | 1885 | 39- | 32 |
| 7 | סלובניה פטרול אולימפיה | 22 | 10 | 12 | 1738 | 1793 | 55- | 32 |
| 8 | סרביה FMP בלגרד | 22 | 9 | 13 | 1756 | 1763 | 7- | 31 |
| 9 | סרביה מגה לקס | 22 | 8 | 14 | 1849 | 1858 | 9- | 30 |
| 10 | בוסניה והרצגובינה איגוקאה | 22 | 7 | 15 | 1782 | 1876 | 94- | 29 |
| 11 | קרואטיה ציבונה זאגרב | 22 | 7 | 15 | 1754 | 1890 | 136- | 29 |
| 12 | מקדוניה מזט סקופיה | 22 | 3 | 19 | 1659 | 2028 | 369- | 25 |
פיינל פור

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | חצי גמר | חצי גמר | חצי גמר | חצי גמר | חצי גמר | חצי גמר | חצי גמר |  |  | גמר | גמר | גמר | גמר | גמר | גמר | גמר |
 
|   |  1 |   סרביה הכוכב האדום בלגרד | 91 | 84 | 88 |  | 2 |   |  |  |  |  |  |  |  |  |
|  |  4 |   מונטנגרו מורנר בר | 63 | 88 | 69 |  | 1 |   |  |  |  |  |  |  |  |  |
|  |  4 |   מונטנגרו מורנר בר | 63 | 88 | 69 |  | 1 |   |   |  1 |   סרביה הכוכב האדום בלגרד | 76 | 69 | 77 |  | 1 |
|  |  |  |  |  |  |  |  |   |   |  1 |   סרביה הכוכב האדום בלגרד | 76 | 69 | 77 |  | 1 |
|  |  |  |  |  |  |  |  |   |   |  3 |   מונטנגרו בודוצ'נוסט פודגוריצה | 80 | 49 | 78 |  | 2 |
|  |  2 |   מונטנגרו בודוצ'נוסט פודגוריצה | 84 | 75 | 72 |  | 2 |   |   |  3 |   מונטנגרו בודוצ'נוסט פודגוריצה | 80 | 49 | 78 |  | 2 |
|  |  2 |   מונטנגרו בודוצ'נוסט פודגוריצה | 84 | 75 | 72 |  | 2 |   |  |  |  |  |  |  |  |  |
|   |  3 |   קרואטיה צדביטה זאגרב | 83 | 82 | 57 |  | 1 |   |  |  |  |  |  |  |  |  |
פלורנס מלטון

| --- | --- |
אין תמונה חופשית
 לידה:  6 בנובמבר 1911 פילדלפיה, ארצות הברית 
 פטירה:  8 בפברואר 2007 (בגיל 95) בוקה רטון, ארצות הברית 
 מדינה:  ארצות הברית 
 תקופת הפעילות:  מ-1947 
 מעסיק:  Woolworths Group 
 פרסים והוקרה:  היכל התהילה של נשות אוהיו (1994) 
 
פלורנס זקס מלטון (1911–2007) הייתה יזמית יהודיה-אמריקאית, ומייסדת בית המדרש הפתוח ליהדות למבוגרים, הקרוי על שמה. המצאותיה העסקיות: כפכפי פלסטיק (הניתנים לשטיפה במים) ונעלי-בית מגומי מוקצף.
הצלחה יזמית ועסקית

מלטון נולדה בפילדלפיה למשפחה ענייה במיוחד. עבדה מגיל 13 כדי לסייע בכלכלת המשפחה. בגיל 19 התחתנה עם בעלה הראשון, אהרן זקס ובעקבותיו עברה לעיר קולומבוס באוהיו, שם עבד אהרן כמוכר בחנות גדולה. בשנת 1946 הם הקימו יחדיו את חברת R.G. Barry Corporation. פלורנס תרה אחר חומרים מתאימים להמצאתה (מוגנת בפטנט) לפדים מיוחדים לייצוב כתפיות חליפות נשים, וגילתה שהחומר מתאים גם לייצורם של כפכפי גומי. היא החלה בשיווקם של כפכפים אלה, תחילה תחת המותג Angel Treads ולאחר מכן בשם Dearfoams. המוצר הפך להצלחה מסחרית מיידית. לפי דיווחי החברה, למעלה ממיליארד כפכפי גומי שכאלה נמכרו.
בשנת 1968 נישאה פלורנס מחדש לתעשיין הנדבן שמואל מ. מלטון. בשנות השבעים (1970) הייתה פלורנס מלטון האשה הראשונה בצוות הניהול של קרן אחזקות הבנקים הנטינגטון (Huntington National Bank)
בית המדרש הפתוח ליהדות עבור מבוגרים

ביחד עם בעלה השני, הקימה פלורנס את בית המדרש הפתוח הקרוי על שמה: The Florence Melton Adult Mini-School.
זוהי תוכנית לימודים וולונטרית ביהדות למבוגרים, הבנויה כבית מדרש פלורליסטי במסלול של שנתיים, ללא שיוך לזרם ספציפי דתי או אחר ביהדות. בית המדרש הפתוח הזה (The FMAMS) פועל כיום בשפה האנגלית בלמעלה מ-70 סניפים בכל רחבי יהדות צפון אמריקה, אוסטרליה, דרום אפריקה ובריטניה. במדינת ישראל נעשה ניסיון של מספר שנים להפעיל את התוכנית בשפה העברית, באמצעות קורסים ייעודיים שנכתבו מלכתחילה עבור הקהל הישראלי, תחילה תחת השם "חלו"ם" או "מפתחות לשפת התרבות היהודית" ואחר כך תחת השם "מכון גנדל להשכלה יהודית וישראלית", במרכזי לימוד וולונטריים שונים בכל רחבי הארץ.
מטרתה המוצהרת של התוכנית היא לאפשר למבוגרים יהודיים לרכוש אוריינות יהודית באמצעות תוכנית לימודים נרחבת שתוכננה ונוצרה בידי מלומדים ואנשי חינוך בפיקוחה ובהכוונתה של האוניברסיטה העברית בירושלים (באמצעות החוג לחינוך יהודי ע"ש מלטון בבית הספר לחינוך של האוניברסיטה).
יוזמות נדבנות נוספות

פלורנס מלטון הייתה חברה בצוות הניהול של ארגונים פילנתרופיים נוספים: United Way = Red Feather Agency
וכן "צבא" הצלב האדום למזון לנזקקים. כמו כן הייתה חברה מייסדת של ארגון CAJE – הקואליציה לקידום החינוך היהודי.
באמצע שנות השמונים ייסדה פלורנס מלטון את תוכנית דיסקברי הפועלת לחבר צעירים יהודיים לשורשיהם המשפחתיים, לקהילותיהם, לזרמים יהודיים שונים ולמדינת ישראל. פעילות זו מתמקדת במסעות בשטח, ושיאה בנסיעה לישראל.
הערות שוליים

↑  סרט הסברה על מכון גנדל להשכלה יהודית
פטר הראשון, מלך סרביה

פטר הראשון או פטר קָארָאג'וֹרְגֶ'בִיץ' (בסרבית בכתב קירילי: Петар I Карађорђевић‏; 29 ביוני 1844, בלגרד, נסיכות סרביה – 16 באוגוסט 1921, בלגרד, ממלכת הסרבים, הקרואטים והסלובנים) היה מלכה האחרון של סרביה, אשר חזה בחורבנם הגדול של ממלכתו ועמו במהלך מלחמת העולם הראשונה ובערוב ימיו, כשהוא חולה ועל ערש דווי, חזה גם בתקומתם מחדש, עת כיהן כמלכה הראשון של ממלכת הסרבים, הקרואטים והסלובנים.
הרקע לעלייתו לשלטון > ראשית חייו

פטר קאראג'ורג'ביץ' נולד ב-29 ביוני 1844, לאלכסנדר קאראג'ורג'ביץ', נסיך סרביה ולפרסידה ננאדוביץ'. הוא גדל לתוך עידן הלאומיות הסרבית המתחדשת ובתוכו למאבק על השלטון במדינה בין בית אוברנוביץ' לבין בית קראג'ורג'ביץ'. סבו קאראג'ורג'ה היה גיבור המרד נגד האימפריה העות'מאנית שהוביל להכרה בסרביה כנסיכות אוטונומית ונחשב למכונן סרביה המודרנית. ב-1817 נרצח קאראג'ורג'ה על ידי שליחיו של מילוש אוברנוביץ'.
אביו, אלכסנדר קאראג'ורג'ביץ' כיהן כנסיך סרביה בין 1842 עד להדחתו ב-1858 ולעלייתו לכס הנסיכות של יריבו הגדול מילוש אוברנוביץ'. לאחר הדחתו של אלכסנדר, גלתה המשפחה לרומניה. עד שנת 1861, התגורר פטר במונטנגרו, שווייץ ולאחר מכן עבר לצרפת, שם סיים את האקדמיה הצבאית סאן סיר שבפריז, הוסמך לקצונה, הצטרף ללגיון הזרים הצרפתי ונטל חלק במלחמת צרפת–פרוסיה. במהלך לימודיו נתוודע לכתביו של ג'ון סטיוארט מיל, אותם תרגם לסרבית.
ב-1883 נישא לזורקה, נסיכת מונטנגרו ולזוג נולדו חמישה ילדים. ב-1887 נפטרה ביתו מילנה בהיותה בת שנה וב-1890 במהלך לידת בנם החמישי אנדריו, נפטרו זורקה רעייתו והרך הנולד.
הרקע לעלייתו לשלטון > נסיבות עלייתו לשלטון

ב-1903 גבר חוסר השקט הפוליטי בממלכת סרביה והחלו התארגנויות בתוך הצבא והמערכת הפוליטית שמטרתן להדיח את המלך אלכסנדר הראשון. העוינות כוונה גם כלפי רעייתו דראגה מאסין, שלא נמנתה עם משפחות האצולה, הייתה עקרה ובממלכה רווחו שמועות על כוונת הזוג להכריז על אחיה של דראגה כיורש העצר. במקביל הורעו מאוד יחסי החוץ של סרביה, הן מול האימפריה הרוסית והן מול האימפריה האוסטרו-הונגרית. ב-11 ביוני 1903 פרצה בבלגרד הפיכה צבאית שהונהגה על ידי דרגוטין דימטרייביץ' מפקד המודיעין הצבאי הסרבי ובני הזוג המלכותי נרצחו בארמונם.
ב-15 ביוני 1903 אישרה האספה הלאומית הסרבית את מינויו של פטר קאראג'ורג'ביץ' למלך סרביה, פה אחד, והוא שב לממלכה מגלותו. ב-21 בספטמבר 1904, נערך טקס ההכתרה הרשמי בבלגרד וב-9 באוקטובר 1904 נערך טקס המשיחה.